Document ID: 32012D0177

TARYBOS SPRENDIMAS
2012 m. kovo 19 d.
kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos dėl Bank of Greece išorės auditoriaus
(2012/177/ES)
EUROPOS SĄJUNGOS TARYBA,
atsižvelgdama į Protokolą (Nr. 4) dėl Europos centrinių bankų sistemos ir Europos Centrinio Banko statuto, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 27.1 straipsnį,
atsižvelgdama į 2012 m. vasario 10 d. Europos Centrinio Banko rekomendaciją ECB/2012/1, skirtą Europos Sąjungos Tarybai dėl Bank of Greece išorės auditoriaus (1),
kadangi:
(1)
Europos Centrinio Banko (toliau - ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba;
(2)
dabartinio Bank of Greece išorės auditoriaus įgaliojimai pasibaigs po 2011 finansinių metų audito. Todėl būtina paskirti išorės auditorių nuo 2012 finansinių metų;
(3)
Bank of Greece pasirinko KPMG Certified Auditors A.E. išorės auditoriumi 2012-2016 finansiniams metams;
(4)
ECB valdančioji taryba rekomendavo, kad KPMG Certified Auditors A.E. būtų paskirtas Bank of Greece išorės auditoriumi 2012-2016 finansiniams metams;
(5)
reikėtų vadovautis ECB valdančiosios tarybos rekomendacija ir atitinkamai iš dalies pakeisti Tarybos sprendimą 1999/70/EB (2),
PRIĖMĖ ŠĮ SPRENDIMĄ:
1 straipsnis
Sprendimo 1999/70/EB 1 straipsnio 12 dalis pakeičiama taip:
„12. KPMG Certified Auditors A.E. patvirtinamas Bank of Greece išorės auditoriumi 2012-2016 finansiniams metams.“
2 straipsnis
Šis sprendimas įsigalioja pranešimo apie jį dieną.
3 straipsnis
Šis sprendimas skirtas Europos Centriniam Bankui.
Priimta Briuselyje 2012 m. kovo 19 d.

Labels: 2
18
4